Z A P I S N I K
23. sjednice Vijeća Mjesnog odbora Dubrava - središte,
održane 22. svibnja 2023.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Svan Relac, Damir Nehyba, Božidar Macan, Ivana Lulić, Lucija Matić


NENAZOČNI ČLANOVI VIJEĆA:  Antonija Majić



Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 22. sjednice Vijeća, održane 24. travnja 2023., bez izmjena.

Predsjednica predlaže dopunu dnevnog reda : 

1. Prijedlog za uspostavu jednosmjernog prometa na lokaciji Makarska ulica prema prijedlogu Gradskog ureda za obnovu, izgradnju, prostorno uređenje,  graditeljstvo, komunalne poslove i promet – donošenje zaključka 

	Na prijedlog predsjednice Vijeće jednoglasno utvrđuje


D N E V N I    R E D:

1. Prijedlog prioriteta za Plan komunalnih aktivnosti u 2024. – donošenje zaključka
2. Prijedlog lokacija za izmjenu starih uspornika – donošenje zaključka
3. Zahtjev za hitnu sanaciju vodovodnih cijevi u Trepčanskoj ulici – donošenje zaključka
4. Prijedlog za uspostavu jednosmjernog prometa na lokaciji Makarska ulica prema prijedlogu Gradskog ureda za obnovu, izgradnju, prostorno uređenje,  graditeljstvo, komunalne poslove i promet – donošenje zaključka 
5. Pitanja, prijedlozi i obavijesti.




Ad 1.   Prijedlog prioriteta za Plan komunalnih aktivnosti u 2024.

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi


Z A K LJ U Č A K
o prijedlogu prioriteta za Plan komunalnih aktivnosti Gradske četvrti 
Gornja Dubrava u 2024. 

Vijeće Mjesnog odbora Dubrava - središte predlaže sljedeće prioritete za Plan komunalnih
aktivnosti Gradske četvrti Gornja Dubrava u 2024.:

1. Mobilno reciklažno dvorište na lokaciji k.č. 3875 k.o. Dubrava – ograđeno i pod nadzorom
2. Sanacija cjevovoda u Trepčanskoj ulici
3. Uređenje zelene površine i šetnice na području koji spaja Međugorsku ulicu i šetnicu kod boćališta dr. Ante Starčevića te proširenje same šetnice i iscrtavanje biciklističke staze na istom pravcu te sharrow do Ulice Rudolfa Kolaka k.č.br.4159/55, sjeverna
strana k.č.br.4159/1 te dio k.č.br.4159/53
4. Izgradnja street workout parka na lokaciji k.č.br.4159/55, sjeverna strana k.č.br.4159/1 te dio k.č.br.4159/53
5. Krajobrazno uređivanje Parka prosinačkih žrtava i izgradnja street workout parka
6. Nabava oglasne ploče za vanjski dio prostorija Mjesnog odbora Dubrava - središte
7. Nabava 48 stolica za dvoranu Mjesnog odbora Dubrava - središte
8. Nabava 3 ormara za odlaganje za dvoranu Mjesnog odbora Dubrava - središte
9. Izgradnja vau-vau parka na dijelu k.č. 9644 k.o. Dubrava, zapadna strana čestice
10. Dopuna semaforizacije na križanju Ljubijske i Ulice Rudolfa Kolaka u smjeru 
kretanja sa istočne strane prema jugu




Ad 2. Prijedlog lokacija za izmjenu starih uspornika 

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 



Z A K LJ U Č A K
o prijedlogu lokacija za izmjenu starih uspornika 

Vijeće Mjesnog odbora Dubrava - središte predlaže sljedeće lokacije za izmjenu starih uspornika :
1. Ulica Križnog puta 
2. Ulica Sv. Leopolda Mandića ispred OŠ dr. A. Starčevića


Ad 3. Zahtjev za hitnu sanaciju vodovodnih cijevi u Trepčanskoj ulici

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 


Z A K L J U Č A K 
o  hitnoj sanaciji vodovodnih cijevi u Trepčanskoj ulici 

[bookmark: _GoBack]Vijeće Mjesnog odbora Dubrava – središte zahtjeva hitnu sanaciju vodovodnih cijevi u Trepčanskoj ulici s obzirom na učestalost pucanja cijevi na navedenoj lokaciji.

 



Ad 4. Prijedlog za uspostavu jednosmjernog prometa na lokaciji Makarska ulica prema prijedlogu Gradskog ureda za obnovu, izgradnju, prostorno uređenje,  graditeljstvo, komunalne poslove i promet 

Predsjednica usmeno informira nazočne o predmetu rasprave i odlučivanja.

U raspravi sudjeluju svi prisutni.

Vijeće jednoglasno donosi 



Z A K L J U Č A K 
o prijedlogu za uspostavu jednosmjernog prometa na lokaciji Makarska ulica prema prijedlogu Gradskog ureda za obnovu, izgradnju, prostorno uređenje,  graditeljstvo, komunalne poslove i promet 


Vijeće Mjesnog odbora Dubrava – središte suglasno je s prijedlogom Gradskog ureda za obnovu, izgradnju, prostorno uređenje,  graditeljstvo, komunalne poslove i promet za uspostavu jednosmjernog prometa u Makarskoj ulici, sukladno zaključku s komisijskog očevida održanog 5. svibnja 2023.







 

Ad 5. Pitanja, prijedlozi i obavijesti.

Budući da nitko nema dodatnih pitanja predsjednica zaključuje sjednicu.

Dovršeno u 19,00 sati.
U Zagrebu, 22. svibnja 2023.

KLASA: 024-08/23-003/1024
URBROJ: 251-13-11-5/010-23-2

Zapisnik sastavila:  							Predsjednica 
Ivana Blažević, 						    Vijeća Mjesnog odbora
predsjednica Vijeća Mjesnog odbora				        Dubrava – središte

Ivana Blažević


